b'\n_START_ARTICLE_\nAmerikos revoliucija\n_START_PARAGRAPH_\nAmerikos revoliucija buvo politini\xc5\xb3 neramum\xc5\xb3 laikotarpis antrojoje XVIII am\xc5\xbeiaus pus\xc4\x97je. \xc5\xa0iuo laikotarpiu Trylika \xc5\xa0iaur\xc4\x97s Amerikos kolonij\xc5\xb3 susijung\xc4\x97 ir \xc4\xafk\xc5\xabr\xc4\x97 Jungtines Amerikos valstijas, taip atsiskirdamos nuo Britanijos imperijos. Kolonijos pirmiausia atmet\xc4\x97 Did\xc5\xbeiosios Britanijos parlamento \xc4\xafgaliojimus juos valdyti i\xc5\xa1 u\xc5\xbej\xc5\xabrio be ten juos atstovaujan\xc4\x8di\xc5\xb3 atstov\xc5\xb3, o v\xc4\x97liau i\xc5\xa1siunt\xc4\x97 visus Britanijos pareig\xc5\xabnus. Iki 1774 met\xc5\xb3 kiekviena kolonija \xc4\xafk\xc5\xabr\xc4\x97 savo atskirus kongresus, ekvivalentines savivaldos instucijas. Britanijos atsakas buvo karini\xc5\xb3 paj\xc4\x97g\xc5\xb3 i\xc5\xa1siuntimas, kad b\xc5\xabt\xc5\xb3 atstatytas tiesioginis kolonij\xc5\xb3 valdymas. Per atstovus nusi\xc5\xb3stus \xc4\xaf 1775 met\xc5\xb3 Antr\xc4\x85j\xc4\xaf Kontinentin\xc4\xaf Kongres\xc4\x85, valstijos susijung\xc4\x97, kad apgint\xc5\xb3 savo atitinkamas savivaldos institucijas ir suderint\xc5\xb3 veiksmus ginkluotame konflikte prie\xc5\xa1 Britanij\xc4\x85, kuris yra \xc5\xbeinomas kaip JAV nepriklausomyb\xc4\x97s karas (1775-1783). Galiausiai valstijos bendrai nusprend\xc4\x97, kad Britanijos monarchija d\xc4\x97l savo tironi\xc5\xa1k\xc5\xb3 veiksm\xc5\xb3 jau nebegali teis\xc4\x97tai pretenduoti \xc4\xaf lojalum\xc4\x85 i\xc5\xa1 savo buvusi\xc5\xb3 kolonij\xc5\xb3 pus\xc4\x97s. 1776 met\xc5\xb3 liep\xc4\x85 valstijos nutrauk\xc4\x97 ry\xc5\xa1ius su Britanijos imperija, po to Kongresas paskelb\xc4\x97 JAV nepriklausomyb\xc4\x97s deklaracij\xc4\x85, kurioje nauj\xc5\xb3 suvereni\xc5\xb3, atskir\xc5\xb3 ir nuo Britanijos imperijos nepriklausom\xc5\xb3 \xc5\xa1ali\xc5\xb3 vardu buvo atmesta monarchija. Karas baig\xc4\x97si 1781 met\xc5\xb3 spal\xc4\xaf efektyvia Amerikos pergale. Po to sek\xc4\x97 1783 metais tarp Britanijos imperijos ir JAV pasira\xc5\xa1yta Pary\xc5\xbeiaus sutartis, kurioje Britanija oficialiai atsisak\xc4\x97 vis\xc5\xb3 pretenzij\xc5\xb3 \xc4\xaf savo buvusias kolonijas \xc5\xa0iaur\xc4\x97s Amerikoje.'